Metropolitano

Le ferrovia metropolitan (sovente abbreviate: metropolitana, metropolitano, o metro) es un systema de transporto electric per traino con alte capacitate de movimento de personas, que generalmente viagia subterraneemente, sed pote etiam passar per ferrovias superficial, specialmente in citates multo populose. Le differentia inter metros e altere systemas sur vias ferrate es que su vias non ha intrusiones physic per altere lineas de transporto, per exemplo: transportos cargo qui se inmitte, crucevias con stratas, etc. Communmente le metros usa trainos electric que se move sur rails, ma alcun urbes usa monorails, trainos sur pneus de gumma elastic, o anque trainos a levitation magnetic.

Historia
Le prime metropolitano esseva inaugurate in London, Regno Unite, le 10 de januario 1863, e functionava con locomotivas de vapor. Usque 1900 solmente 7 citates habeva inaugurate su systemas: London in 1863, New York in 1870, Chicago in 1892, Budapest in 1896, Glasgow in 1896, Boston in 1897 e Paris in 1900. Al presente, plus que 160 citates e regiones metropolitan ha metropolitanos con totalitate de circa  kilometros de lineas e circa  stationes.

Le metropolitano con le plurissime stationes se trova in New York con 442 stationes. Le plus longe metropolitano in totalitate de kilometros es Shangai e London (431,7 respectivemente 402 kilometros). Secundo le numero de passageros le plus usate es le metropolitano de Seoul, Moscova e Tokyo, que transporta respectivemente circa , , e  de passageros cata die.

 Functionamento 
Metropolitanos es generalmente usate in large citates, agglomerationes urban o regiones metropolitan pro transportar plure personas con alte frequentia. Sovente illo habe grande quanto de passageros de altere systemas de transporto con minor capacitate, como autobuses, tramways o trainos. E generalmente il existe garages presso stationes de ferrovias metropolitan, ubi on pote parcar autos e continuar rapidemente usque su destino, le centro del citate o locos commercial.

Cata metropolitano consiste de un o plus lineas. In alcun casos, duo o plus lineas habe parte de su vias commun. In altere casos, un station servi duo o plus lineas de ferrovia metropolitan, e permitte a passageros de un linea viagiar in altere sin pagar altere tarifa. Grande stationes generalmente se trova in  quartieros ubi un grande quantitate de personas labora o que concentra multe commercio e servicios.

Pro facilitar poner marcas de guida e movimento de passageros, trainos de metropolitano ha mappas schematic que monstra tote lineas e stationes del systema. In cata stationes il existe mappas in scala que monstra stratas, placias, edificios public, e altere punctos de interesses presso le station.

Metropolitanos es costose pro construer e operar. Le majoritate es publicamente administrate, e multes recipe subsidio financiari. Al presente, governamentos generalmente projecta systemas de metropolitanos in regiones con alte demanda pro transporto. In alcun casos, quando un nova linea es create, le administration urban interdice que autos o autobuses attinge regiones central servite per ferrovias metropolitan, con objectivo de reimplaciar su usage. Celle reimplaciamento resulta in diminution de pollution aeree, e reduction de tempore dispendite in movimentos e perdite in congestiones de traffico, importante beneficios indirecte de celle systema de transporto totevia generalmente difficile pro mensurar economicamente.

Galeria

 Le 50 plus longe metros 
Ecce le lista de 50 plus longe metropolitanos del mundo, classificate per total extension in kilometros.

#  Citate  Extension de ferrovias metropolitan(km)  Stationes  Prime lineainaugurate in 1  Shanghai  431,7  237  1995 2  London  402  270  1863 3  Beijing  372  218  1969 4  New York  337  442  1870 5  Berlin S-Bahn  331  166  1924 6  Seoul  317  293  1974 7  Moscova  305,7  185  1935 8  Madrid  293  300  1919 9  Guangzhou  215  120  1997 10  Paris  215  120  1900 11  Tokyo (Tokyo metro)  195,1  179  1927 12  Delhi  189,63  142  2002 13  Shenzhen  178,4  137  2004 14  México  176,8  175  1969 15  Valencia  175  169  1988 16  Hong Kong  174,4  82  1979 17  Chicago  173  144  1892 18  Washington DC  171  86  1974 19  Kobehavn  170  84  1934 20  San Francisco BART  167  44  1972 21  Berlin U-Bahn  147  173  1902 22  Singapur  146,5  89  1987 23  Hamburgo  144  68  1908 24  Osaka  137,8  101  1933 25  Busan  131,9  121  1985 26  Barcelona  125  166  1924 27  Tokyo (Toei)  121,5  106  1960 28  Tehran  120  80  2000 29  St Peterburg  110,2  65  1955 30  Taipei  110,1  96  1996 31  Stockholm  110  100  1950 32  München  103,1  100  1971 33  Santiago de Chile  103  108  1975 34  Hamburgo U-Bahn  100,7  89  1912 35  Nagoya  89,1  83  1957 36  Nanjing  85  55  2005 37  Oslo  84,2  105  1966 38  Milan  83  94  1964 39  Rotterdam  78,3  62  1968 40  Newcastle/Sunderland  77,7  60  1980 41  Atlanta (MARTA)  77  38  1979 42  Dubai  75  47  2009 43  Wien U-Bahn  75  101  1976 44  São Paulo  74,3  64  1974 45  Bucarest  69,3  51  1979 46  Montreal  69,2  68  1966 47  Vancouver  68,7  47  1985 48  Toronto  68,3  69  1954 49  Kairo  65,5  50  1960 50  Kyiv  65  50  1960

Categoria:Ferrovias metropolitan
Categoria:Vehiculos